রংপুর থেকে ঢাকাগামী দিবাকালীন আন্তঃনগর ট্রেন চালুর ঘোষণার দাবিতে আগামী ১৫ দিনের আলটিমেটাম দিয়েছে রংপুর বিভাগ উন্নয়ন আন্দোলন পরিষদ। অন্যথায় দিনব্যাপী রংপুর রেল ষ্টেশন ঘেরাও, অবরোধ ও বিক্ষোভ সমাবেশের মাধ্যমে দাবি আদায় করা হবে ঘোষণা দেয়া হয়। গতকাল সোমবার প্রধানমন্ত্রী শেখ হাসিনা ও রেলমন্ত্রী মুজিবুল হক বরাবরে স্মারকলিপি প্রদান উপলক্ষে রংপুর রেল ষ্টেশন চত্বরে ঘন্টাব্যাপী অনুষ্ঠিত মানববন্ধন ও বিক্ষোভ সমাবেশে এই ঘোষণা দেন পরিষদের আহ্বায়ক সাংবাদিক ওয়াদুদ আলী। দাবি আদায়ের লক্ষে রংপুরের অতিরিক্ত জেলা প্রশাসক (সার্বিক) ড. এটিএম মাহবুব-উল-করিম ও রংপুর রেল ষ্টেশনের সুপারিনটেনডেন্ট শেখ আব্দুল জব্বারের মাধ্যমে প্রধানমন্ত্রী ও রেলমন্ত্রীসহ উর্ধ্বতন রেল কর্তৃপক্ষ বরাবরে স্মারকলিপি প্রদান করা হয়। এ সময় উপস্থিত ছিলেন, রংপুর রেল ষ্টেশনের মাষ্টার আব্দুল বাছেত।